Phlebopus marginatus

Phlebopus marginatus dikenali orang ramai sebagai cendawan gam salmon di barat Australia dan barangkali adalah cendawan daratan terbesar di Australia dengan berat salah satu cendawan yang dikutip di Victoria ialah 29 kilogram (64 paun). Cendawan ini tampak mengagumkan di dalam hutan di tenggara dan barat daya Australia. Pada awalnya, cendawan ini dinamakan sebagai Boletus marginatus pada tahun 1845 malah sebelum ini terkenal dengan nama saintifik Phaeogyroporus portentosus dan Boletus portentosus walaupun cendawan ini jauh sekali tergolong dalam tipikal boletes seperti yang difikirkan sebelum ini.

Nama generik ini merupakan terbitan deripada perkataan Yunani iaitu Φλεβο- bermaksud "urat" manakala πους bermaksud "kaki".

Penerangan
Cendawan ini mungkin mencapai tumbesaran maksimum dengan garis pusat pileus berbentuk seakan buah berangan tidak kurang 1 meter (40 inci) dan liang hymenium berwarna kekuning-kuningan. Sporanya berwarna perang kekuning-kuningan dan mempunyai tangkai yang tebal. Spesimen yang matang menjadi tarikan serangga.

Habitat
Phlebopus marginatus merupakan salah satu kulat Gondwana di mana ditemui di Australia, New Zealand, Malaysia, Sri Lanka dan Indonesia dengan spesies saudaranya ditemui di Selatan Amerika. Di Australia, cendawan ini terdapat di hutan eukaliptus dan boleh dijumpai bila-bila masa khususnya selepas hujan.

Status sebagai makanan
Sepeti kebanyakan cendawan berasal dari Australia, Phlebopus marginatus secara umumnya tidak diketahui statusnya sebagai makanan walaupun terdapat sebuah buku yang menerangkan cendawan ini dikatakan boleh dimakan dan rasanya agak lembut.

Rujukan

Pautan luar
Kaitan antara Gondwanan Australia dengan benua Asia - Kulat
IMC8 Fungus of the Month - Julai 2004, Phlebopus marginatus

Kulat